CELEX: 62014TA0104
Language: sk
Date: 2015-10-13 00:00:00
Title: Vec T-104/14 P: Rozsudok Všeobecného súdu z 13. októbra 2015 – Komisia/Verile a Gjergji („Odvolanie — Vzájomné odvolanie — Verejná služba — Úradníci — Dôchodky — Prevod vnútroštátnych práv na dôchodok — Návrh na započítanie odpracovaných rokov — Akt nespôsobujúci ujmu — Neprípustnosť žaloby v prvostupňovom konaní — Článok 11 ods. 2 prílohy VIII služobného poriadku — Právna istota — Legitímna dôvera — Rovnosť zaobchádzania“)

30.11.2015   
            
            
               SK
            
            
               Úradný vestník Európskej únie
            
            
               C 398/44
            
         Rozsudok Všeobecného súdu z 13. októbra 2015 – Komisia/Verile a Gjergji
   (Vec T-104/14 P) (1)
   
   ((„Odvolanie - Vzájomné odvolanie - Verejná služba - Úradníci - Dôchodky - Prevod vnútroštátnych práv na dôchodok - Návrh na započítanie odpracovaných rokov - Akt nespôsobujúci ujmu - Neprípustnosť žaloby v prvostupňovom konaní - Článok 11 ods. 2 prílohy VIII služobného poriadku - Právna istota - Legitímna dôvera - Rovnosť zaobchádzania“))
   (2015/C 398/55)
   Jazyk konania: francúzština
   
      Účastníci konania
   
   
      Odvolateľka: Európska komisia (v zastúpení: J. Currall, G. Gattinara a D. Martin, splnomocnení zástupcovia)
   
      Ďalší účastníci konania: Marco Verile (Cadrezzate, Taliansko) a Anduela Gjergji (Brusel, Belgicko) (v zastúpení: pôvodne D. de Abreu Caldas, J.-N. Louis a M. de Abreu Caldas, neskôr J.-N. Louis a N. de Montigny, advokáti)
   
      Predmet veci
   
   Odvolanie podané proti rozsudku Súdu pre verejnú službu Európskej únie (plénum) z 11. decembra 2013, Verile a Gjergji/Komisia (F-130/11, Zb. VS, EU:F:2013:195), smerujúce k zrušeniu tohto rozsudku
   
      Výrok rozsudku
   
   
               1.
            
            
               Rozsudok Súdu pre verejnú službu Európskej únie (plénum) z 11. decembra 2013, Verile a Gjergji/Komisia (F-130/11), sa zrušuje.
            
         
               2.
            
            
               Žaloba, ktorú podal Marco Verile a Anduela Gjergji na Súd pre verejnú službu vo veci F- 130/11, sa zamieta.
            
         
               3.
            
            
               M. Verile a A. Gjergji na jednej strane a Európska komisia na druhej strane znášajú každý svoje trovy konania.
            
         
      (1)  Ú. v. EÚ C 151, 19.5.2014.